कोलंबिया के अंतर्राष्ट्रीय फारवर्ड कार्लोस बाका ने स्पेनिश फुटबाल क्लब विलारियल के साथ ऋण करार किया है। बाका को मिलान क्लब से ऋण करार पर विलारियल में शामिल किया गया है। स्पेनिश लीग क्लब ने बुधवार को इसकी घोषणा की। विलारियल की आधिकारिक वेबसाइट पर जारी एक संदेश में कहा गया कि इस ऋण करार में बाका को पूरे सीजन के लिए क्लब में शामिल करने का विकल्प भी शामिल है। कोलंबिया के 29 वर्षीय खिलाड़ी बाका ने पिछले दो सीजन में मिलान का प्रतिनिधित्व किया है। उन्होंने बुधवार को करार पर हस्ताक्षर से पहले मेडिकल टेस्ट पास किया। पिछले सीजन में बाका ने सेरी-ए लीग में मिलान के लिए 34 मैच खेल थे और उन्होंने इन मैचों में 14 गोल किए थे। अपने अब तक के करियर में बाका ने 336 मैचों में 165 गोल किए हैं।